Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 404/13/8802	Košice I, 19.9.2013
EEČ : 2-63-255-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmenXXXXX Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 2 810,61 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: XXXXX XXXXX XXXXX. 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX XXXXX pod spisovou značkou ORP-XXXXX.
-	v Košiciach v období od 23.03.2012 do 25.03.2013, teda po dobu 368 dní neoprávnene odoberala zemný plyn na odbernom mieste  na ul. XXXXX bez platnej zmluvy o dodávke zemného plynu s dodávateľom zemného plynu, čím takto svojím konaním spôsobila pre spoločnosť XXXXX XXXXX XXXXX, celkovú škodu vo výške 2 810,61 EUR,

Odôvodnenie: 
Uznesením povereného príslušníka Obvodného oddelenia Policajného zboru XXXXX XXXXX sp. zn. ČVS:XXXXX zo dňa 02.07.2013 bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX pre prečin krádeže podľa § 212 ods. 2 písm. e) Trestného zákona na tom skutkovom základe, ako je to uvedené vo výrokovej časti tohto uznesenia.
Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
Obvinená a splnomocnenec poškodenej strany dňa 19.08.2013 uzavreli dohodu o zmieri, v rámci ktorej splnomocnenec poškodeného vyhlásil, že nakoľko škoda spôsobená obvinenou bola v plnej výške uhradená, jeho nároky na náhradu škody v predmetnej veci boli plne uspokojené.
Obvinená slobodne, vážne, zrozumiteľne a určito vyhlásila, že spáchala skutok, za ktorý je stíhaná, svoje konanie oľutovala a prisľúbila, že v budúcnosti sa vyvaruje takémuto konaniu.
Dňa 30.08.2013  zložila na depozitný účet pre zmier Krajskej prokuratúry v Košiciach č.ú. XXXXX peňažnú sumu vo výške 100 EUR určenú na všeobecne prospešné účely a to v rozsahu, ako to uvádza výrok uznesenia.
Táto suma je primeraná závažnosti spáchaného trestného činu.
Obvinená a splnomocnenec poškodeného s týmto spôsobom vybavenia veci vyslovili súhlas.
Vzhľadom na povahu a závažnosť spáchaného činu, na mieru akou bol prečinom dotknutý verejný záujem, na osobu obvinenej a na jej osobné a majetkové pomery som dospela k záveru, že takýto spôsob rozhodnutia je dostačujúci.
Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná ( § 185 ods. 2 Trestného poriadku).

JUDr. Dagmar Vargová
prokurátorka